वाणिज्य एवं उद्योग मंत्रालय
जनवरी, 2019 के लिए थोक मूल्य सूचकांक  की समीक्षा
जनवरी, 2019 के दौरान ‘सभी जिंसों’ के लिए आधिकारिक थोक मूल्य सूचकांक  पिछले महीने के 120.1 अंक  से 0.7 प्रतिशत से घटकर 119.2 अंक  हो गया।
मुद्रास्फीति
मासिक थोक मूल्य सूचकांक  पर आधारित मुद्रास्फीति की वार्षिक दर जनवरी, 2019 के दौरान  2.76 प्रतिशत  रही, जबकि इससे पिछले महीने यह 3.80 प्रतिशत  थी। वहीं, पिछले वर्ष के इसी महीने में यह 3.02 प्रतिशत रही थी। वित्त वर्ष में अब तक क्रमिक वृद्धि के साथ मुद्रास्फीति की दर 2.49 प्रतिशत आंकी गई है, जबकि पिछले वर्ष की इसी अवधि में क्रमिक वृद्धि के साथ मुद्रास्फीति या महंगाई दर 2.47 प्रतिशत थी।
विभिन्न जिंस समूहों के सूचकांक में उतार-चढ़ाव कुछ इस प्रकार रहे :-
प्राथमिक वस्तुएं 
इस प्रमुख समूह का सूचकांक पिछले महीने के 134.7 अंक  से 0.1 प्रतिशत घटकर 134.5 अंक  हो गया। महीने के दौरान जिन समूहों और वस्तुओं के सूचकांक में उतार-चढ़ाव देखे गए, वे इस प्रकार हैं :
‘खाद्य उत्पाद’ समूह का सूचकांक पिछले महीने के 144.0 अंक  से 0.1 प्रतिशत बढ़ कर 144.1 अंक  हो गया। ऐसा पान की पत्तियां , मक्का और समुद्री मछली , रागी , बाजरा और अंडा , कॉफी, अरहर, जौ , मूंग और मसूर  तथा गेहूं, सुअर का मांस, पोल्ट्री चिकन, ज्वार और चना  के मूल्यों में आए उछाल के कारण हुआ। बहरहाल मटर/चावली , चाय , फल एवं सब्जियां  और राजमा  की कीमतों में कमी देखी गई।
‘अखाद्य पदार्थों’ के समूह का सूचकांक पिछले महीने के 124.5 अंक  से 0.8 प्रतिशत बढ़कर जनवरी, 2019 में 125.5 अंक  रह गया। ऐसा नारियल गरी , सोयाबीन, कच्चा पटसन और कच्चा रेशम , कच्चा रबड़ और फूल , मवेशी चारा, करडी बीज, सूरजमुखी, चमड़ा , खाल , अलसी बीज और मूंगफली  की कीमतों में उछाल के कारण हुआ है। बहरहाल, अरंडी बीच और ग्वार बीज  तथा सफेद सरसों और सरसों  की कीमतों में कमी देखी गई।
‘खनिज’ समूह का सूचकांक पिछले महीने के 140.4 अंक  से 7.8 प्रतिशत से बढ़कर 151.4 अंक  हो गया।
‘कच्चा पेट्रोलियम एवं प्राकृतिक गैस’ का सूचकांक पिछले महीने के 91.7 अंक  से 9.2 प्रतिशत घटकर 83.3 हो गया। ऐसा कच्चे पेट्रोलियम  की कीमतों की वजह से है। बहरहाल, प्राकृतिक गैस  की कीमत में इजाफा देखा गया।
ईंधन एवं बिजली  इस प्रमुख समूह का सूचकांक पिछले महीने के 103.5 अंक  से 4.1 प्रतिशत घटकर 99.3 अंक  हो गया।
‘कोयला’ समूह का सूचकांक पिछले महीने के 123.4 अंक  से 0.2 प्रतिशत बढ़कर 123.6 अंक  हो गया। ऐसा कोकिंग कोल  की कीमत में वृद्धि के कारण हुआ है।
‘खनिज तेल’ समूह का सूचकांक पिछले महीने के 94.7 अंक  से 6.7 प्रतिशत घटकर 88.4 अंक  हो गया। ऐसा नैफ्था , एटीएफ और फर्नेस ऑयल , एलपीजी , केरोसिन , पेट्रोल और एचएसडी  के दाम घटने के कारण हुआ। बहरहाल, पेट्रोलियम कोक  के दाम में वृद्धि देखी गई।
‘बिजली’ समूह का सूचकांक पिछले महीने के 112.4 अंक  से 1.5 प्रतिशत घटकर 110.7 अंक  हो गया।
निर्मित उत्पाद 
प्रमुख समूह का सूचकांक पिछले महीने के 118.3  से 0.3 प्रतिशत घटकर 117.9  के स्तर पर पहुंच गया।
‘खाद्य उत्पादों के निर्माण’ का सूचकांक पिछले महीने के 127.7 अंक  से 0.3 प्रतिशत बढ़कर 128.3 अंक  हो गया। ऐसा मिल्क पाउडर , शहद, स्टार्च एवं स्टार्च उत्पाद , गेहूं चोकर , प्रसंस्करित तैयार खाद्य पदार्थ , कासनी सहित कॉफी पाउडर, चिकन/बत्तख , नमक, मसाले, स्वास्थ्य खाद्य और नारियल तेल , मैदा, पाम ऑयल, वनस्पति, कोकोआ, चाकलेट, टॉफी, चीनी, गुड़, बासमति चावल, सोयाबीन तेल, कपास बीज तेल, प्रसंस्करित मछली, बेकरी  की कीमतों मे वृद्धि के कारण हुआ है। बहरहाल, शीरा, प्रसंस्करित चाय, चावल उत्पाद और बेसन , भैंस का मांस , खोई और चावल की भूसी की तेल , सरसों तेल, प्रसंस्करित फल और सब्जी, कन्डेन्स्ड मिल्क, मूंगफली तेल, अन्य मांस, घी, मवेशियों का तैयार चारा और अरंडी तेल  की कीमतों में कमी दर्ज की गई।